kardosdrur/scandi-wiki huggingface dataset:
Bear Lake (Utah-Idaho)

Bear Lake er en sø i staterne Idaho og Utah i USA. Søen regnes som Utahs næststørste ferskvandssø, og dens turkisblå farve, har givet den kaldenavnet "Rocky Mountains' Caribiske Hav". Farven skyldes opslæmmet kalk i vandet. 

Søen er ca. 30 km lang og 11 km bred, og den dækker et areal på 283 km². Gennemsnitsdybden er ca. 28 meter, og den største dybde er 63 meter. På grund af fortsatte landsænkninger, vokser dybden i søens østlige del hele tiden. 
 
Søen tilføres vand fra en række mindre vandløb, og på trods af det forholdsvis beskedne areal, opsamler søen vand fra et område på næsten 24.000 km². Søen har et enkelt større afløb, Bear River, der slutter i Great Salt Lake i Utah. 

Søens vandmiljø har ført til udviklingen af flere arter, som kun findes naturligt i netop denne sø, og selv om flere af disse er uddøde, er der stadig fx flere fisk, der er unikke for søen. 

Den sydlige del af søen ligger i Utah, mens den nordlige del ligger i Idaho. Grænsen mellem de to stater går nogenlunde midt på søen i nord/sydlig retning. 

Klimaet omkring søen er varmt og tørt om sommeren, og vandet fra søen bruges blandt andet til kunstvanding i det sydlige Idaho. Om vinteren fryser søen normalt til, og tilfrysningen kan vare det meste af foråret.

Desuden anvendes søen i vid ustrækning som rekreativt område, på trods af at søen i henhold til den lokale folklore rummer er søuhyre, det såkaldte Bear Lake Monster. Der rapporteres stadig episoder, hvor folk har set monsteret, trods det at ophavsmanden til historien for længst har indrømmet, at det hele var opspind.

Noter

Eksterne referencer 
 Bear Lake. Utah History Encyclopedia.
 Bear Lake State Park – Utah 
 Bear Lake State Park – Idaho

Søer i Nordamerika
Idaho
Utah
Karawanken

Karawanken (slovensk: Karavanke) er en bjergkæde i de Sydlige Kalkalper i Alperne på grænsen mellem Østrig og Slovenien. Karawanken udgør den østlige forlængelse af de Karniske Alper, og med en samlet længde på ca. 120 km. er det Europas længste sammenhængene bjergkæde. På den østrigske side af grænsen ligger Karawanken i forbundslandet Kärnten og på den slovenske side ligger bjergkæden i regionen Gorenjska. Mod nord er Karawanken afgrænset af Drau-floden og mod syd af Sava-floden. Bjergkæden varierer i bredden mellem 20 til 40 kilometer.

Oprindelig udgjorde Karawanken en kulturel skillelinie mellem den romerske og keltiske kultur  . Navnet Karawanken menes at stamme fra symbolet på den keltiske gud Cernunnos, dyrenes hersker, i form af en hjort, der på keltisk hed Karwo.  I dag udgør bjergkæden en kulturel skillelinie mellem den germanske, den romanske og den slaviske kultur.

Vigtige overgange over bjergkæden er:

 Wurzenpass: 1.071 m
 Loiblpass: 1.367 m
 Seebergsattel: 1.215 m
 Karawankentunnel (jernbane): 7.976 m
 Karawankentunnel (motorvej): 8.019 m

De vigtigste bjergtoppe i Karawanken er:

 Hochstuhl / Veliki Stol: 2.236 m
 Mittagskogel / Kepa: 2.143
 Koschutnikturm / Košutnik: 2.138 m
 Petzen / Peca: 2.113 m
 Dreiländereck / Peč: 1.508 m

Noter

Ekstern henvisning 

Bjerge i Østrig
Bjerge i Slovenien
Sydlige kalkalper
LMS

LMS kan være en forkortelse for:

 Landsforeningen mod spiseforstyrrelser og selvskade – forening i Danmark, der både arbejder for de mange mennesker med en spiseforstyrrelse eller selvskade og for pårørende og andet netværk
 Learning Management System – et kommunikationssystem til brug for undervisning på internettet
 Lægemiddelstyrelsen – en styrelse under Sundhedsministeriet
Jens Rosenkrantz

Jens Rosenkrantz (28. december 1640-13. januar 1695) var en dansk adelsmand, etatsråd og bogsamler.

Hans forældre var Jørgen Rosenkrantz til Kjeldgård og Christence Juel. Faderens stilling som hofmester på Sorø Akademi gjorde det naturligt, at Jens fik sin skolegang her. I 1658 holdt han en latinsk mindetale over sin onkel Christen Thomesen Sehested. De følgende år tilbragte han i udlandet med magister Christen Lodberg som hovmester. I 1670 blev han kammerherre hos dronning Charlotte Amalie, 1671 amtmand over Nyborg og Tranekær Amter, senere justits- og kancelliråd samt landsdommer på Fyn (ca. 1680). I 1692 opgav Jens Rosenkrantz sine fynske embeder efter udnævnelse til kammerråd; 1693 blev han etatsråd og deltog i dette og det følgende år i kommissionerne i rådstuen på slottet. Død i København 13. januar 1695. 

Hans fader døde som fallent, hvorfor arven var meget ringe. Men Jens Rosenkrantz formåede dog alligvel at skabe sig en vis formue. I 1683 købte han Qvitzowsholm (nu Hofmansgave). Gennem sit ægteskab med grevinde Dorthe Friis (begravet 12. november 1681) fik hans godset Favrskov efter sin svigerfader greve Mogens Friis til Frijsenborg. Han var anden gang gift med Beate Sehested (død 28. september 1696), datter af Niels Sehested til Mullerup. 

Det er dog hverken på grund af Jens Rosenkrantz fortjenester som embedsmand endsige som godsejer, at man husker ham i dag. Han havde arvede bedstefaderen Holger og faderen Jørgens litterære interesser. Han omtales i sin samtidig som en «svar belæst og en fornemme lærd Mand». Han samlede et meget rigt bibliotek, herunder en stor samling oldislandske dokumenter. Denne samling åbnede han beredvilligt for interesserede lærde. Da biblioteket efter hans død blev afhændet ved en auktion, var det det hidtil største som var bortsolgt i København. Hans samling af islandske dokumenter blev indlemmet i den Arnamagnæanske Samling, oprettet af Árni Magnússon.

Eksterne kilder og henvisninger 
 Jens Rosenkrantz på Runeberg.org (Dansk biografisk leksikon)

Amtmænd fra Danmark
Landsdommere fra Danmark
Godsejere fra Danmark
Jens
Danskere i 1600-tallet
Bogsamlere fra Danmark
Personer i Dansk Biografisk Leksikon
Kammerherrer fra Danmark
Etatsråder fra Danmark
Al Atkins

Allan John "Al" Atkins (født 14. oktober 1947 i West Bromwich, Birmingham, England) er en hård rock-vokalist, nok bedst kendt for sin forbindelse til Judas Priest. Han begyndte sin musikalske karriere i 1966, hvor han sang i en række blues rockbands før han dannede et band med navnet Judas Priest (navngivet efter Bob Dylan-sangen The Ballad of Frankie Lee and Judas Priest). Dette band, som slet ikke var relateret til heavy metal, varede indtil 1969.

På dette tidspunkt begyndte bands som Led Zeppelin og Black Sabbath at komme frem, og Atkins var interesseret i at følge samme musikalske retning. De to Birmingham-musikere K.K. Downing og Ian Hill havde lignende musikalske interesser, så de slog sig sammen med Atkins og dannede et nyt band, som de navngav Freight. Atkins brød sig ikke om navnet, så han anbefalede at de skulle kalde sig Judas Priest, da han ejede rettighederne til navnet. Efter at være blevet populære i området omkring Birmingham indspillede det Atkins-ledede Judas Priest en demo i 1971, som fik opmærksomhed fra Tony Iommi's managementfirma, men ikke skabte kontakt til nogle af Londons store pladeselskaber. Selvom koncerterne gradvist blev bedre, måtte bandet også slås med stigende udgifter og havde ikke udsigt til nogen pladekontrakt i den umiddelbare fremtid.

Da Atkins havde en ung datter at forsørge, blev han tvunget til at tage et almindeligt arbejde i 1973, og måtte forlade Judas Priest. Han blev afløst af Rob Halford, som kom til at synge mange sange som oprindeligt var skrevet af Atkins. På den måde er albummet Rocka Rolla et eksempel på Atkins' oprindelige planer for bandets musik. Atkins dannede senere et andet band, Lion, og gik solo efter det blev opløst. Atkins har stadig kontakt til sine tidligere Judas Priest-kollegaer, som hjalp ham på Victim of Changes, som indeholdt genindspillede versioner af sange han havde skrevet i starten af 1970'erne.

Solodiskografi 
 Judgement Day (1990)
 Dreams of Avalon (1991)
 Heavy Thoughts (1994)
 Victim of Changes (1998)
 Demon Deceiver (2007)

Eksterne henvisninger 
 Officiel hjemmeside
 

Sangere fra England
Judas Priest
Personer fra West Bromwich
Hero, Hero

Hero, Hero er et opsamlingsalbum af Judas Priest, udgivet i tiden mellem British Steel (1980) og Point of Entry (1981) af Gull Records.
Albummet består af alle ti sange fra Rocka Rolla, seks sange fra Sad Wings of Destiny og en alternativ version af "Diamonds And Rust". Sangene fra Rocka Rolla samt "Diamonds And Rust" blev remikset af Rodger Bain i 1981. Sangene fra Sad Wings of Destiny blev ikke remikset.

Hero, Hero blev udgivet af Gull Records i et forsøg på at "tjene penge på Judas Priests popularitet". Judas Priest's management har anbefalet at man ikke køber opsamlingerne fra Gull Records, fordi at selvom de på overfladen ligner nye album er det kun en genudgivelse af gammelt materiale.

Spor

Side 1 
 "Prelude" (Glenn Tipton) – 2:02
 Oprindeligt udgivet på Sad Wings of Destiny, i 1976
 "Tyrant" (Rob Halford, Tipton) – 4:28
 Oprindeligt udgivet på Sad Wings of Destiny, i 1976
 "Rocka Rolla" (Halford, K.K. Downing, Tipton) – 3:05
 Oprindeligt udgivet på Rocka Rolla, i 1974
 "One for the Road" (Halford, Downing) – 4:40
 Oprindeligt udgivet på Rocka Rolla, i 1974

Side 2 
 "Victim of Changes" (Al Atkins, Halford, Downing, Tipton) – 7:47
 Oprindeligt udgivet på Sad Wings of Destiny, i 1976
 "Dying to Meet You" (Halford, Downing) – 6:16
 Oprindeligt udgivet på Rocka Rolla, i 1974
 "Never Satisfied" (Atkins, Downing) – 4:50
 Oprindeligt udgivet på Rocka Rolla, i 1974

Side 3 
 "Dreamer Deceiver" (Atkins, Halford, Downing, Tipton) – 5:51
 Oprindeligt udgivet på Sad Wings of Destiny, i 1976
 "Deceiver" (Halford, Downing, Tipton)- 2:40
 Oprindeligt udgivet på Sad Wings of Destiny, i 1976
 "Winter" (Atkins, Downing, Ian Hill) – 1:31
 Oprindeligt udgivet på Rocka Rolla, i 1974
 "Deep Freeze" (Downing) – 1:20
 Oprindeligt udgivet på Rocka Rolla, i 1974
 "Winter Retreat" (Halford, Downing) – 3:27
 Oprindeligt udgivet på Rocka Rolla, i 1974
 "Cheater" (Halford, Downing) – 2:57
 Oprindeligt udgivet på Rocka Rolla, i 1974

Side 4 
 "Diamonds & Rust" (Joan Baez) – 3:26
 Oprindeligt udgivet på Sin After Sin, i 1977 
 "Run of the Mill" (Halford, Downing, Tipton) – 8:33
 Oprindeligt udgivet på Rocka Rolla, i 1974
 "Genocide" (Halford, Downing, Tipton) – 5:51
 Oprindeligt udgivet på Sad Wings of Destiny, i 1976
 "Caviar and Meths" (Atkins, Downing, Hill) – 2:00
 Oprindeligt udgivet på Rocka Rolla, i 1974

Musikere 
 Rob Halford – Vokal, mundharmonika
 K.K. Downing – Guitar
 Glenn Tipton – Guitar, keyboard, baggrundsvokal
 Ian Hill – Bas
 John Hinch – Trommer (dele af albummet)
 Alan Moore – Trommer (dele af albummet)

Judas Priest-album
West Bromwich

West Bromwich er en by i West Midlands i England. 

West Bromwich er den største by i Sandwell Metropolitan Borough, og byen ligger omkring 8 km nordvest for Birmingham. Byen har 136.940 indbyggere (2001). Den er også kendt for fodboldholdet West Bromwich Albion, som i øjeblikket spiller i den engelske Premier League.

Eksterne henvisninger 

 Sandwell Metropolitan Borough Council – officiel website
Primus motor

Primus motor (latin: 'den første bevæger') er et antikt filosofisk term, som er forbundet med Aristoteles. Det beskriver en bevægelses første ophav, i gamle tider ofte ensbetydende med Gud. Nu om dage bruges termet til at beskrive den primære drivkraft bag et bestemt projekt.

Latinske vendinger
Filosofi
Phong Nha-Ke Bang

Phong Nha-Kẻ Bàng er en nationalpark i Vietnam som i 2003 kom på UNESCOs verdensarvsliste.

Phong Nha-Ke Bang ligger 500 km syd for Hanoi, 1230 km nord for Ho Chi Minh-byen, 40 km nord for Dong Hoi. Parken grænser mod vest op mod Laos.

Parken har over 300 huler og grotter med en samlet længde på 126 kilometer, mange huler har underjordiske floder. 

Grotten Thien Duong, der blev opdaget i 2005, har en længde på omkring 31 km og er nationalparkens længste. Grotten er enorm med højder på op til 100 meter og bredder på op til 150 meter. Der er offentlig adgang til den yderste del af grotten.

I april 2009 opdagede britiske opdagelsesrejsende en ny hule her, som fik navnet Son Doong. Udforskerne hævdede, at det var "den største grotte i verden". 

Ud over huler og grotter, har denne park også en stor biodiversitet.

Flora 
Endemiske arter i denne nationalpark er: Burretiodendron hsienmu, Cryptocarya lenticellata,Deutrizanthus tonkinensis, Eberhardtia tonkinensis, Heritiera macrophylla, Hopea sp., Illicium parviflorum, Litsea baviensis, Madhuca pasquieri, Michelia faveolata, Pelthophorum tonkinensis, Semecarpus annamensis, Sindora tonkinensis.

Biologer har opdaget tre sjældne orkidé-arter i parken. 

Blandt de orkidéer, som i øvrigt findes i parken, kan nævnes: Paphiopedilum malipoense, Paphiopedilum dianthum, Paphiopedilum concolor.

Noter

Eksterne henvisninger 
 Mark Jenkins: Conquering an Infinite Cave - There’s a jungle inside Vietnam’s mammoth cavern. A skyscraper could fit too. And the end is out of sight, - fra National Geographic, januar 2011

Verdensarvsområder i Asien-Australasien
Nationalparker i Vietnam
Quang Binh
Squash (flertydig)

Squash har flere betydninger:

 Squash – et boldspil for to eller fire spillere.
 Squash (grøntsag) – en grøntsag (også kaldet zucchini og courgette).
 Tuborg Squash – en sodavand.
Christian Clausen

Christian Clausen har flere betydninger:

 Christian Clausen (bankmand)
 Christian Clausen (godsejer)
 Christian Clausen (atlet)
 Christian Clausen (skuespiller)
Fuser

Fuser har flere betydninger:

 En "fuser" er i Harry Potter-universet en person der kommer fra en troldmandsslægt, men ikke selv besidder nogen form for magiske kræfter.
 Fuser (fyrværkeri) – uvirksomt fyrværkeri.
 Fuser (slang) – slang i det danske sprog.
Fortællinger fra marsk og mose

Fortællinger fra marsk og mose (kinesisk: 水浒传; pinyin: Shuǐhǔ Zhuàn) er en kinesisk roman og regnes som en af De fire klassiske romaner fra Mingdynastiets tid. Romanen var oprindeligt en mundtlig overlevering og den blev første gang nedskrevet i 1300-tallet.

Der er på dansk udgivet en bog Tiger, tiger – Wu Song og tigeren i kinesisk historiefortælling om den del af romanen der hedder Wu Song og tigeren.

Historie 
Romanen er løst baseret på den historiske bandit Song Jiang der var leder af en bande på 36 mænd. Banden var aktiv i områder omkring floden Huai He og endte med at måtte overgiver sig til regeringstropper i år 1119.

Kilder 

Romaner fra Kina
Virumhallerne

Virumhallerne er et idrætsanlæg beliggende i Virum, Lyngby-Taarbæk Kommune. Virumhallerne består i dag af to haller, den originale hal opført i 1968 og en træningshal opført i 1997. Den originale Virumhallen blev tegnet af arkitekterne Gunnar Jensen og Finn Monies.

Virumhallerne er hjemmebane for bl.a. Virum Basketball Klub, Virum-Sorgenfri Bordtennisklub, VSH 2002 og tidligere Virum-Sorgenfri Håndboldklub. Tilskuerkapaciteten i Hal 1 er 588 siddende tilskuere og ca. 100 stående.

Udover idrætsaktiviteter rummer Virumhallerne mødelokaler mv. og kan bruges til koncerter o.l.

Virumhallerne ligger ca. 200 meter fra nærmeste S-togsstation, Virum Station.

Eksterne henvisninger/Kilder 
 Lyngby-Taarbæk Kommunes side for Virumhallerne

Idrætshaller i Danmark
Hallerne
Etableret i 1968
Etableret i 1997
Games Workshop

Games Workshop Group, plc (populært kaldet GW) er en britisk spilproducent og -distributør, som er dominerende indenfor miniatiurekrigsspil. Selskabet er opført på Londons børs med symbolet GAW.

Games Workshop blev etableret i 1975 af Ian Livingstone og Steve Jackson og var oprindeligt importør af Dungeons and Dragonsspillene. Under ledelse af Livingstone og Jackson er Games Workshop gået fra at være et lille postordrefirma til at være en udgiver og producent af egne spil.

Udgivne spil 

 Warhammer
 Warhammer 40.000
 Space Hulk
 The Lord of Rings Strategy Battle Game
 The Hobbit Strategy Battle Game
 Blood Bowl
 Mordheim
 Battlefleet Gothic
 Inquisitor
 Necromunda
 Warmaster
 Epic Armageddon

Links 
 Games Workshop hjemmeside

Rollespil
Spilvirksomheder
Judas Priests diskografi

Det britiske heavy metal-band Judas Priest har udgivet 18 studiealbums, 6 livealbum, 7 opsamlingsalbum, og 29 singler.

Album

Studiealbum

Livealbum

Singler

Opsamlingsalbum / bokssæt 

''* = opsamlingsalbum som kun indeholder sange fra Rocka Rolla og Sad Wings of Destiny. Disse fire opsamlinger blev udgivet af Gull/Koch, uden bandets velsignelse, i forsøg på at tjene penge på Judas Priests popularitet.

Videoer / dvd'er 

Diskografier
Diskografi
L-3

L-3 er kommandomodulet og månemodulet til det russiske måneprogram.
Månemodulet var en platform med fire ben. 
Skulle sendes op med N1 raket.

Komandomodul:

Sojuz 7K-LOK (LOK – Лунный орбитальный корабль, Lunnij Orbitalnij Korabl for månekredsløbsfartøj) To kosmonauter skulle gå i kredsløb om Månen i et Sojuz 7K-LOK-fartøj. Dette skulle opsendes sammen med en månelander (LK) af en Nositel N1-raket. Den ene kosmonaut skulle lande med LK og begge kosmonauter skulle returnere med Sojuz 7K-LOK-fartøjet. Aflystes da Nositel-raketterne eksploderede under alle 5 opsendelsesforsøg.

Rumfart
De fire klassiske romaner

De fire klassiske romaner (kinesisk: 四大名著) er fire romaner, der regnes for de vigtigste og mest betydningsfulde kinesiske romaner fra Mingdynastiets tid. De er meget berømte og kendte af alle læsere af kinesisk litteratur.

I kronologisk orden er de:
 Sānguó yǎnyì 三国演义 – Beretningen om de tre kongedømmer
 Shuǐhǔ zhuàn 水浒传 – Fortællinger fra marsk og mose 
 Xīyóu jì 西游记 – Rejsen mod Vest
 Hónglóu mèng 红楼梦 – Drømmen om det røde rum af Cao Xueqin

Romaner fra Kina
Tørisblæsning

Tørisblæsning er en rengøringsmetode, der anvendes industrielt eller i forbindelse med fjernelse af graffiti. Metoden bruges også ved rensning af malerier, skulpturer og relieffer, der skal behandles med omhu.

Tørisblæsning har også fundet udbredelse hos offentlige institutioner og i husholdningen. Teknikken foretrækkes af mange, da tøris både er et praktisk og effektivt kemikalie, der ikke beskadiger overflader.

Princippet i tørisblæsning 
Man taler om to trin i brugen af tørisblæsning. De beskriver nogle egenskaber ved selve processen, der gør, at tørisen renser optimalt:

 Termisk chok: da tøris har en temperatur på -78,5 °C, vil fremmedlegemerne ved kontakt med tørispillerne fryses ned, så de lettere kan fjernes.
 Den kinetiske energi: på grund af de termiske love vil tørisen lynhurtigt påvirkes af den varme luft og sublimere. Dette forårsager en udvidelse af størrelsen faktor 500. Udvidelsen vil skabe en betydelig kinetisk energi, der medvirker til at fjerne fremmedlegemerne.

Problemer med tørisblæsning 
Visse problemer knytter sig til brugen af tørisblæsning. Tøris overgår ved sublimation til luftformig kuldioxid, som kan have bedøvende virkning. Et andet risikomoment er tørisens lave temperatur. Brug af tørisblæsning kræver derfor beskyttelse.

Eksterne henvisninger 
 Artikel i Vejle Amts Folkeblad om tørisblæsning

Rengøring
Sven Holm (flertydig)

Sven Holm (1940-2019) var en dansk forfatter.

Sven Holm kan også referere til flere andre personer:
 Sven Holm (skuespiller) (født 1954) - er en svensk instruktør og skuespiller
 Farmacevten – var en dansk fjernsynsvært ved navn Sven Holm
Wasatch Range

Wasatch Range er en bjergkæde, der strækker sig fra grænsen mellem staterne Idaho og Utah, ca. 260 kilometer mod syd til det centrale Utah i det vestlige USA. Bjergkæden betragtes normalt som den vestligste del af Rocky Mountains. Den nordlige forlængelse af bjergkæden, der kaldes Bear River Mountains, strækker sig ind i Idaho.

Navn 
Der er uenighed om, hvad bjergkædens navn betyder. En kilde fortæller, at navnet kommer af et ord på ute-indianernes sprog, der betyder bjergpas ("lav passage over høj bjergkæde"). I en anden kilde citeres en ute-høvding for, at navnet skulle stamme fra en gang, nogle jægere blev overrasket af en snestorm under en jagt. En af jægerne blev væk fra de andre, og da de fandt ham igen, var han død og hans penis stivfrossen. Bjergkæden kom derfor til at hedde Wuhu Seai, "Frossen penis"..

Bebyggelse 
Da de første nybyggere kom til området, der i dag er staten Utah, slog de sig ned vest for Wasatch Range, hvor der er rigeligt med ferskvand fra de mange små og større floder, der løber ned fra bjergkæden. I dag bor over 80 % af Utahs befolkning 2,5 millioner indbyggere inden for 15 miles af bjergkæden i et område, der til daglig kaldes Wasatch Front. Statens hovedstad, Salt Lake City, ligger mellem bjergkæden og Great Salt Lake.

Geografi 
Sammenlignet med andre dele af Rocky Mountains er Wasatch Range ikke særlig høj, men kæden kommer til at virke højere, da den rejser sig stejlt fra landet foran til højder mellem 1.300 meter og 3.500 meter. Det højeste bjerg i kæden er Mount Nebo på 3.636 meter nær byen Nephi i den sydlige ende af bjergkæden. Andre betydelige tinder i kæden er Mount Timpanogos (3.581 m), Ben Lomond (Utah) (2.960 m), Mount Olympus (2.751 m), Twin Peaks (3.453 m) og Lone Peak (3.430 m).

Op til 1.200 centimeter sne årligt har gjort bjergkæden til et interessant område for skientusiaster, og der er opstået adskillige skisportssteder i bjergene. På grund af den lave luftfugtighed i området om vinteren er sneen meget tør og pulveragtig og bliver af de lokale betragtet som noget af den bedste "skisne" i verden.

Noter 

Utah
Idaho
Bjerge i USA
Jesper Olesen

Jesper Olesen (født den 13. oktober 1980) er en dansk fodboldspiller, der spiller i Hedensted IF.

Karriere 

Jesper Olesen spillede i lang tid for Vejle Boldklub gennem sine ungdomsår. Hans foretrukne position er højre back – en position, han har fået tildelt flere gange, selvom klubben indkøbte andre spillere, der også spillede samme position.

Blandt hans styrker er fysikken og hurtighed, men har også udmærket sig ved frispark.

Efter forårssæsonen 2009 valgte Vejle Boldklub at lade kontrakten med Jesper Olesen løbe ud, hvorefter han en kortere overgang spillede for Brabrand inden han nåede til Hedensted IF.

Fodboldspillere fra Danmark
Fodboldspillere fra Vejle Boldklub
Jan Peter Balkenende

Jan Peter Balkenende (egentlig Jan Pieter Balkenende, født 7. maj 1956 i Biezelinge, Kapelle, Zeeland, Holland) var fra 22. juli 2002 til 14. oktober 2010 Hollands premierminister, valgt for det kristendemokratiske parti Christen-Democratisch Appèl.

Balkenende gik i protestantisk grundskole i Kapelle og kom senere i en kristen skole i Goes. Fra 1974 til 1980 læste han historie, og fra 1979-1982 jura ved Vrije Universiteit i Amsterdam. I 1992 opnåede han en ph.D.-grad i jura med en afhandling, der var kraftigt inspireret af kommunitarismen. Han blev senere professor i kristen-social filosofi ved Vrije Universiteit.

Den politiske karriere begyndte som ansat i researchafdelingen i Christen Democratisch Appèl og som byrådsmedlem i Amstelveen. Han blev medlem af det hollandske parlaments underhus, Tweede Kamer, i marts 1988. CDA befandt sig på daværende tidspunkt i opposition, og Balkenende blev partiets finansordfører, men var også involveret i sociale forhold, retspolitik og indenrigspolitik.

I oktober 2001 blev han formand for partiets gruppe i parlamentet og allerede november samme år blev han valgt som partiets lijsttrekker – spidskandidat – ved det kommende parlamentsvalg i 2002. Det valg blev historisk, idet den populistiske politiker Pim Fortuyn blev dræbt kort forinden, hvilket bremsede valgkampen. Valgresultatet betød, at CDA genindtog sin tidligere position som parlamentets største parti. Balkenende dannede en koalitionsregering med det liberale VVD og det socialliberale D66. Sidstnævnte forlod regeringen i juni 2006, og Balkenende udskrev nyvalg. Efter tre måneders svære forhandlinger blev der dannet en ny koalitionsregering, bestående af CDA, Partij van de Arbeid og ChristenUnie.

Efter et skuffende resultat ved valget i 2010 trak Balkenende sig tilbage fra aktiv politik og blev partner i Ernst & Young samt professor i statskundskab ved Erasmus Universiteit Rotterdam.

Eksterne henvisninger 

 Den hollandske statsministers officielle hjemmeside (på engelsk)

Regeringsledere fra Nederlandene
Jurister fra Nederlandene
Professorer fra Nederlandene